# Borran

Borran (Bourran en francés) es ua comuna agenesa, lingüisticament gascona, situada dens lo departament d'Òut e Garona e la region de Navèra Aquitània, ancianament d'Aquitània.

## Toponimia

Albèrt Dauzat hè venir Borran deu nom gallic d'òme Burrus damb lo sufixe -anum. Xavier Delamarre part tanben de Burrānon, la proprietat de Burros, nom celtic.
Bénédicte Boyrie-Fénié constata que i a pas de fòrmas ancianas e considèra Burrus coma un nom latin, un cognomen; accèpta l'idèa d'un nom de proprietat galloromana, damb lo sufixe -anum.
La mapa de Cassini, a la fin deu sègle XVIII, mòstra un simple lòc, probablament un ostau, deu nom de Bourrand, près d'un cairehorc : un camin gran que ven de Clairac, un aute, en angle dret damb lo precedent, que ven de La Fita e una tresava direccion pus segondària cap a Coleignes e Lo Pòrt Senta Maria; una partida au mens deus camins grans semblan recents. Las mapas seguentas, tanlèu lo sègle XIX, mòstran lo cairehorc completat damb un camin gran cap a Gulhon; se tracta donc deu camin Gulhon-Vilanuèva d'Òut, en construccion au sègle XVIII. Lo borg de Borran es donc una aglomeracion navèra deguda a la preséncia d'un cairehorc tanben navèth, per una comuna creada en 1839 que correspon a las parròpias de Coleignes, de Saint-Vincent e de Saint-Brice (noms francés). Seré extraordinari qu'aqueth ancian ostau sia per azard una proprietat galloromana e l'abséncia de las fòrmas ancianas es donc normala. Es completament inutile de s'interrogar sus l'existéncia deu mèste roman o gallés Burrus e de sos bens imaginaris. Bourran es un nom patronimic, present sustot en Roergue (i a una varianta Borrand, puslèu auvernhassa. La preséncia de noms venguts deu Massís Central a pas ren d'estonabla : una partida deus colons que tornèn poblar lo Bacin d'Aquitània après la Guèrra de Cent Ans en venèvan. Borran es donc a l'origina un ostau qu'apartenè a un paisan qu'avè probablament d'aujòus venguts d'aqueras montanhas.

## Administracion

Lista deus cònsols successius :
| Periòde | Periòde | Identitat | Qualitat |
| març de 2014 | 2026 | Béatrice Piloni | agricultritz |
| març de 1989 | 2014 | Jacques Fanton | retirat d'artesan mecanician |
| 1977 | 1989 | Pierre Carrié | |
| 1969 | 1977 | Paul Charrier | |
| 1944 | 1969 | Bernard Silvestre | |
| 1940 | 1944 | Gabriel Dubreuil | |
| 1935 | 1940 | Georges Gibert | |
| 1933 | 1935 | Pierre COULIE | |
| 1929 | 1933 | Gabriel Sagrini | |
| 1912 | 1929 | Pierre Deler | |
| 1901 | 1912 | Philippe Boudon | |
| 1900 | 1901 | Jean Benquet | |
| 1896 | 1900 | Philippe Baudon | |
| 1888 | 1896 | Pierre Dubosc | |
| 1871 | 1888 | Jean Favières | |
| 1865 | 1871 | François Louis Belloc | |
| 1863 | 1865 | Jean Florence | |
| 1848 | 1863 | Pierre Philippe Baudon | |
| 1841 | 1848 | Pierre Chapoul | |
| 1839 | 1841 | Jacques Chapoul | |
| abril de 1839 | setembre de 1839 | Antoine Couderc | |
| Totas las donadas son pas encara conegudas. |||||

## Demografia de Saint-Brice, puèi de Borran

modificar « persona »  v · d · m 
Evolucion demografica Populacion comunala actuala (2013): 588, totala: 598 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | 660 | 663 | 1 109 | 1 217 | 1 123 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 954 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 739 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 677 | | | | Cercar | 578 | 609 | 612 | 605 620 |
| 2009 | 2010 |
| 598 613 | 591 606 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 614 abitants e la densitat èra de 33,81 ab/km².

## Véser tanben

* Comunas d'Òut e Garona

## Nòtas

* ↑ https://www.gasconha.com/spip.php?article1621
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 98
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 94, 289 e 331
* ↑ Bénédicte Boyrie-Fénié, Dictionnaire toponymique des communes. Lot-et-Garonne, ed. CAIRN e Institut Occitan, Pau, 2012, p. 70
* ↑ https://www.geoportail.gouv.fr/donnees/carte-de-cassini cercar 47320 Bourran
* ↑ https://www.geoportail.gouv.fr/carte cercar 47320 Bourran
* ↑ https://www.filae.com/nom-de-famille/BOURRAN.html
* ↑ https://www.sudouest.fr/2020/05/29/lot-et-garonne-decouvrez-les-nouveaux-maires-elus-7522112-3688.php
* ↑ https://www.annuaire-mairie.fr/ancien-maire-bourran.html
* Portau de Guiana